b'\n_START_ARTICLE_\nBoris Kern\n_START_SECTION_\n\xc5\xbdivljenje in delo\n_START_PARAGRAPH_\nLeta 2008 je na Filozofski fakulteti Univerze v Ljubljani diplomiral iz Slovenskega jezika in knji\xc5\xbeevnosti ter Primerjalnega slovanskega jezikoslovja. Istega leta se je vpisal na podiplomski \xc5\xa1tudij Slovenski knji\xc5\xbeni jezik s stilistiko. Leta 2014 je doktoriral z disertacijo z naslovom Slovarski pomen stopenjskih tvorjenk iz glagolov \xc4\x8dutnega zaznavanja pod mentorstvom Andreje \xc5\xbdele in somentorstvom Ade Vidovi\xc4\x8d Muha. _NEWLINE_Od leta 2009 do 2013 je bil zaposlen na In\xc5\xa1titutu za slovenski jezik Frana Ramov\xc5\xa1a ZRC SAZU, kjer se je ukvarjal z vpra\xc5\xa1anji sodobne leksikologije in leksikografije ter besedotvorja in pomenoslovja. Sodeloval je pri pripravi Slovarja novej\xc5\xa1ega besedja slovenskega jezika in Novega slovarja slovenskega jezika._NEWLINE_Med letoma 2004 in 2006 je kot avtor in korektor sodeloval pri nastajanju internetnega te\xc4\x8daja Sloven\xc5\xa1\xc4\x8dina na daljavo._NEWLINE_Je tudi prevajalec; leta 2010 je iz\xc5\xa1el njegov prevod romana Lubiewo sodobnega poljskega avtorja Micha\xc5\x82a Witkowskega._NEWLINE_Na Fakulteti za humanistiko Univerze v Novi Gorici predava Korpusno jezikoslovje I, Sloven\xc5\xa1\xc4\x8dino za tujce in Slovenski jezik I \xe2\x80\x93 Glasoslovje.'